Ovo je članak o romanu Dracula. Za informacije o liku ili o filmu iz 1992. godine, pogledajte Drakula, odnosno Dracula (film, 1992).

***Drakula*** (engl. ) je roman irskog književnika Brama Stokera. Roman Drakula spada u horor, žanr spekulativne fikcije.

Radnja romana
-------------

Radnja se događa u Transilvaniji i Engleskoj, a glavni je lik *grof Drakula*. *Jonathan Harker*, odvjetnik, dolazi iz Engleske u zabačeni dvorac grofa Drakule u planinama Transilvanije. Drakula kupuje posjed u Engleskoj. Tu Jonathan postaje praktički zatočenik i zavode ga tri ženska vampira. Kasnije uspije pobjeći i vratiti se u Englesku.

Drakula brodom odlazi u Englesku, a putem je cijela posada i putnici ubijeni. Grof sa sobom nosi i zemlju iz rodnog kraja, koja mu daje snagu. Drakula uskoro sreće *Wilhelminu Minu Murray*, Jonathanovu vjernu zaručnicu i njenu prijateljicu *Lucy Westernra*. Lucy u istom danu dobija tri bračne ponude: od lorda *Arthura Godalminga*, amerikanca *Quincyja Morrisa* i psihijatra *Johna Sewarda*. Sewardow pacijent *Renfield* je luđak koji jede kukce. On je u stanju primjetiti Drakulino prisustvo. Renfield je prije Harkera bio u posjeti Draculi u Translilvaniji.

Sa vremenom, Lucy se počinje čudno ponašati. Svi njeni prosci se brinu za nju, a Seward poziva u pomoć svog starog učitelja, profesora *Van Helsinga*. Van Helsing odmah primjećuje Lucyno stanje (ugrizao ju je vampir) ali to ne otkriva Sewardu jer ne želi da Seward izgubi povjerenje u njega. Seward ne vjeruje u vampire. Van Helsing pokušava izliječiti Lucy dajući joj krvnu transfuziju, ali bez uspjeha. Lucy ubrzo umire i pokopana je. Uskoro počinju kružiti priče o *krvavoj dami* koja po noći koja po noći uhodi i otima djecu. Van Helsing shvaća da je Lucy postala vampir pa se povjerava Sewardu, Godalmingu i Morrisu. Njih četvorica pronalaze Lucyn grob i ubijaju ju probijanjem kolca kroz srce i odsijecanjem glave. U isto vrijeme Jonathan Harker se vraća iz Transilvanije. Mina se pridružuje Jonathanu, ali je i Drakula zainteresiran za nju.

Nakon potrage za Drakulom u Londonu, ovaj se vraća u Transilvaniju da povrati snagu. Van Helsing i njegovi prijatelji ga slijede. U konačnom obračunu Drakula je ubijen probijanjem nožem, kao i njegove tri vampirice. U sukobu je poginuo i Morris. Mina je oslobođena Drakulina utjecaja i svi se vraćaju u Englesku.

Lik grofa Drakule
-----------------

Lik Drakule je vjerovatno utemeljen na vlaškom (danas u Rumunskom) vladaru Vladu III. Cepešu, koji je vladao 1446-1476, uz prekide. Vlad III je ratovao protiv Turaka i bio veoma okrutan prema neprijateljima. Posebno je bio poznat po nabijanju neprijatelja na kolac
. Ime Drakula je vjerovatno derivat naziva Red Zmaja (*Order of the Dragon*), viteški red koji je osnovao njemački car Sigismund. *Vlad II*, otac Vlada III, bio je član Reda Zmaja. Na rumunskom jeziku Dragon se čita *Drac* (od latinski *Draco*). Kasnije se pridodao nastavak *ul* pa je Vlad II postao poznat kao *Vlad Dracul*, ili *Vlad Dragon* (*Vlad Zmaj*). Neki kritičari su primjetili i sličnost romana Drakula i djela Carmilla, još jedno poznato djelo o vampirima, čiji je autor Sheridan le Fanu.

Drakula na filmu i u književnosti
---------------------------------

Klasični nijemi film Nosferatu (1922) (režija Friedrich Wilhelm Murnau) je slobodna obrada Stokerovog romana (snimljen bez autorskih prava) što je dovelo do sudske tužbe. Vlasnik prava na Stokerov roman je dobio tužbu i bilo je naređeno da se sve kopije filma unište. Nekoliko kopija filma je sačuvano, a danas film ulazi u javnu domenu i slobodno se prikazuje. Snimljen je i remake Nosferatu (1979) (rež. Warner Herzog) i film Sjena vampira (2000) (*Shadow of the Vampire*), o snimanju filma iz 1922.

Drakula (1931), kojim se proslavio Bela Lugosi, smatra se klasikom filma strave. Od 1950ih britanska filmska kuća Hammer Films je snimila serijal filmova o Drakuli gdje su *Drakula* Christopher Lee a *Van Helsing* Peter Cushing. Drakula (1992) je jedan od najambicioznijih ekranizacija ove priče.
Režiser Francis Ford Coppola je ubacio podzaplet gdje je Mina reinkarnacija Drakuline stare ljubavi.

Pogledajte takođe
-----------------

* Vampir
* Popis filmova o vampirima

Vanjske veze
------------

***Dracula (roman)*** na Wikimedijinoj ostavi

* Vlad Dracul (1390 - 1447)
* Drakula
* Pilotguides.com-Stvarni grof Drakula Arhivirano 2005-07-17 na Wayback Machine-u
* MyDracula

| * p
* r
* u
Djela Brama Stokera |
| --- |
| Romani | 
* *The Primrose Path* (1875)
* *The Snake's Pass* (1890)
* *The Watter's Mou'* (1895)
* *The Shoulder of Shasta* (1895)
* *Dracula* (1897)
* *Miss Betty* (1898)
* *The Mystery of the Sea* (1902)
* *The Jewel of Seven Stars* (1903)
* *The Man* (1905)
* *Lady Athlyne* (1908)
* *The Lady of the Shroud* (1909)
* *The Lair of the White Worm* (1911)

 |
| Zbirke priča | 
* *Under the Sunset* (1881)
* *Snowbound: The Record of a Theatrical Touring Party* (1908)
* *Dracula's Guest and Other Weird Stories* (1914)

 |
| Publicistika | 
* *The Duties of Clerks of Petty Sessions in Ireland* (1879)
* *A Glimpse of America* (1886)
* *Personal Reminiscences of Henry Irving* (1906)
* *Famous Impostors* (1910)

 |